abolicie van zekeren diversen mesusen ende commotien
byden ingesetenen vande stadt vanden bossche gedaen
kaerle etc. doen te wetene allen jegewoirdich en toecomene
ontfangen te hebben die oitmoedige supplicatie vanden
borgmeesters scepen gesworen raden rentmeesteren
oft zessemannen vanden notabels oic vanden dekens
gezworen ende den gemeenen mannen vanden
ambachten van onser stadt van shertogenbossche zoe
voir hen als voer allen anderen poorters ingesetene ende
inwoenende der voirs. stadt inhoudende hoe dat zy hier
te voeren ons ende onsen voirzaten hertoghen ende
hertoghinnen van brabant in allen onsen ende hueren
lasten ende affairen trouwelyck gedient ende by
gestaen hebben zonder hueren persoene oft huere goeden
daer inne te spaeren ende hoe wel zy goetwillich zyn
ons voirtaen te dienen ende by te staene zoo getrouwe
ondersaten huere heere ende prince behooren ende
schuldich zyn te doen des nyet tegenstaende want
zy zichten den xiiten dach der maent junij lestleden
ombegrepen tot nu toe vuyt huere auctoriteyt ende
zonder consent van ons oft van onsen officieren
hemluyden gevoirdert hebben diversche onredelycke
vergaderinghen by nachte als by dage te doene zekere
bier excise die malghet ende andere imposicie dien
welcken om de voirs. stadt tonderhouden ende
die lasten van dien te draghen upgestelt waeren
aff te stellen ende af te roupen die wapenen ende
harnas aen te nemene den slotels van onsen
stadt poorte te nemen vuuten handen vanden
ghenen diese te bewaeren hadden de selve poorten
by nacht als by dage up te doene ende int harnas
mit bende vuut onsen stadt te treckene in diversche
dorpen ende dien allerme clocken aldaer ende
oic binnen onser voirs. stadt te slaen ende binnen ende buiten
onser stadt diverschen geboden van hueren wegen te doen
vuutroepen ende publiceren den poorten van diverschen
cloesters ende goidshuysen zoo buiten als binnen
der voirs. stadt mit molekarren mit hameren ende
anderen instrumenten fortselinge te doen breken
den provisien vanden voirs. godshuysen teten te
drincken af te terren den religieusen vanden selven
goidshuysen mitfortse ende gewalt bedwongen ende
gesubmitteert tot contributie mit hemluyden zoo in
excysen als in anderen onser voirs. stadt lasten ende
daertoe den selven goidshuysen tot groote somme
van penninghen gecomposteert ende anderen
diverschen acten van rebellicheijt ende sedicie in
diversche manieren ende tot diverschen stonden
tegen onse hoocheyt heerlycheyt ende auctoriteyt
ende contrarie hueren eedt ende dobediencie zy ons
schuldich waeren als zy noch zyn geperpetreert
hebben ende daer toe by onse zeere lieve ende zeere
beminde vrouwe ende moye deertshertoginne van
oistenricke hertoghinne ende gravinne van
bourgoingnen etc. voere ons regente ende governante
in onsen lande van herwertsover bescreven ende
ontboden om van hemluyden den oirzake oft
occasie van huere rebellicheyt te verstaene in wille
ende meyninghe tot den selven te remedieren
en hebben by haer nyet willen compareren ende hoe
wel tselve hemhuyden heertelycke leet is zoo
verstaen zy dat wy te dier cause diversche provisien
teghens hemluyden gedecerneert hebben ende
byden selven geordineert alle huere goeden in
onsen handen te stellen hueren luyden staete
van atterminatie van hueren schulden te cevoceren hemluyden
emmers die culpabelste in hueren persoenen tegen onse procureur
generael te doen dagen tot alsulcken fijnen als hy tegen
hemluyden zoude willen nemen ende beduchten hen
dat wy by anderen rigoureuser ende stranger wegen
tegens hemluyden als ongehoirsamen ende rebellen
souden willen oft mogen procederen hetwelcke huere
verderffenisse ende van onser voirs. stadt wesen zoude
ons oitmoedelic biddende dat wy aenziende huere
voirgaende trouwe ende grooten diensten ende huere
goetwillicheyt daer inne te contumeren in dien zy tot
onsen gracie commen ende gerestitueert mogen wesen
ende ter eeren vanden passie ons heeren jhesu christi dat
ons believen wille eenighe van onsen raden te
deputeren om van onsen wegen huere gedeputeerden
te aenhooren ende met hem te communiceren vanden
middel duer de welcke zy tot onser voirs. gracie
comen mochten waer toe optempererende tot hueren
supplicatien onse lieve ende getrouwen heere florys van
egmondt grave van bueren onsen neve ridder van
onser ordene ende capiteyn generael van onsen voirs.
landen van herwaertsovers heeren josse laurens
heere van terdeghem doctor president van onsen groo$n
raide ende laurens du blioul heere vanden sart onse
ierste secretaris audiencier ende greffier van onse
voirs. orden$ gedeputeert hebben den welcken
gehoort hebbende dien gedeputeerde van onser stadt
van shertogenbossche ende huere p$$tacie van diverschen
reparatien ten fyne als boven naer diverschen
communicatien zekers artikels daer toe onder onse
beliefte nochtans geconcipert hebben zoo hier nae volgh#
die vanden bossche om tot genade te comen vanden keyser
ende van myn genaedichste vrouwe inden name van
zynder maiesteyt et tot abolicie vanden faulten ende
mesusen by hem geperpetreert zichtent den xiien
dach junij lestleden to nu toe geconsenteert hebben
inde navolgende articlen inden iersten dat zoo
wanner myn genadichte vrouwe die ertshertoghinne
skeysers moye ende voere hem regente inden lande
van herwertsover gelieven sal inder stadt te commen
dat die wethouders die gezwoerenen die sesse mannen
die raden ende anderen officieren ende goede mannen
vanden voirs. stadt alsdan sullen haer f g tegens
commen buuten der voirs. stadt aenden vuutersten
boom ende aldaer vallende op hueren knyen blootsts
hooffts ende ongeghordelt by eene huere gedeputeerden
ende onge$ ongeghordelt by eenen huere gedeputeerde
sullen zyn in alder oitmoedicheyt vergyfenisse ende
om gratie biddende van allen $den mesusen ende
misdaden de welcke zy teghens de k m ende
zyne hoocheyt ende myn voirs. g v als regente
gedaen oft geperpetreert mogen hebben zijnchten
den voirs. dach xii dach der maent junij herwerts
daertoe die dekens ende gezoeren ende andere
gemeyne mannen vanden ambachten vanden
bosch tot hondert ende vyftich persoonen toe in
zwartte cleden blots hoofts hebbende elc inde
handt een bernende wassen torssen wegende
twee ponden oft daer omtrent zullen myn voirs.
g v te gemoete gaen binnen der voirs. stadt aenden
naesten boom vander poorte ende aldaer vallende
op haer knyen by eene die zy daer toe ordonneren
zullen in alder oitmoedicheyt ingelycx vergeffenisse
ende om pardoen ende gracie bidden aenden keysere ende
aen myn g v in zynen ma$ name van van alle tgene
zy ende alle de gemeynten vanden voirs. stadt teghens
zyn k m misdaen ende mesbruyct mogen
hebben zinchtent den voirs. xiiten dach junij tot
nu toe ende dat gedaen zynde zoo sulle die voirs.
hondert ende viftich mannen met hueren bernende
tourssen als boven voere myn g v in ordene gaen
ende haer geleyen tot voere huere genade logiz
ende van daer huere $$ torssen dragen in sint jans kercke
ende aldaer op haer beyde knyen voere theylich sacrament
god almechtich genade bidden van huere misdaden
ende hueren torssen den voirs. heylich sacrament
presenteren ende laten tot godsdienste dat alle nyeuwicheyden
by dien vanden bossche gedaen ende gecommitteert
zynchtent den voirs. xiiten dach junij hoedattet
zy zullen ierst ende voere al gereparert ende
alle zaken gestelt ende gerestitueert wesen in
hueren staten ende zoo zy waeren voirden voirs. xiiten
dach junij ende eer die zelve nyewicheden
geschieden ende tselve gedaen zynde soo sullen
die voirs. vanden bossche myn voirs. g v huere
requesten mogen presenteren tot zulcken fyne als
hen goetduncken sal die deken gezwoeren ende
gemeynten vanden stadt vanden bosch en sullen
voirdaen egheen vergaderingen mogen doen
die zy kerchof heeten noch in kerckhoff noch
in andere plaetsen inder manieren zoo zy onlancx
gedaen hebben maer sullen die voirs. dekens
ende gemeynte huere vergaderinghe aengaende hen voughen
ende reguleren naer de ordonnantie die myn voirs. g v
van wegen des keysers by goeden advys ende
deliberacie maken zal die selve vanden boch bosch
hebben williclyc geconsenteert te laten totten
demeynen vanden keysere alzulcke pertyen daeraff
als zy gecocht hebben zuchtent jaer xvc ende vive
overmits huere rembourssement van huere verleyde
penningen aengaende van een wachte vanden
lant oft watertol van brabant te stellen binnen
der stadt vanden bossch hebben die gedeputeerde geantwoirt
dat die voirs. stadt hier aff in proces zy voirden raidt van
brabant ende begeeren dat hemluyden justicie in desen
geschien mach als vander bede den staten van brabant
lestmael geheyst waer inne die prelaten ende
edelen ende de drie steden te wetene loven bruessele
ende andwerpen geconsenteert hebben die gedeputeerden
vanden bossche hebben verclaert dat zoo wanneer
myn g v den steden van brabant zal gelieven te
doen vergaederen dat zy huere gedeputeerden aldaer
seynden zullen mit volcomen macht last ende
commissie hemluyden den voirs. beden aengaende
te conformeren metten voirscreven drien steden den selven
vanden bosch voir amende civile van des zy mesdaen
moghen hebben als boven zullen gheven ende betalen
tot keysers behoef ende proffyt die somme van twalf
duysent rinsgulden van viertich vlaemschen grooten
elc gulden ee$s te wetene een derden deel daer
aff binnen drie wecken van huyden tandere derden
deel binnen kessmisse ende de lesten derden deel
binnen sinct jans baptiste dage naestcomende
ende hier toe is ondersproken ende getracteert
marge:
no$ vercochte
demeyne
wachte
sy geweten
wy ontfant
maict vanden
voirs. xii ii $ $$$
geweest dat mijn voirs. g v inder stadt vanden bossche
sal moghen gaen tallen tyden als huere f g believen sal
ende mede inne brenghen alzulcken getal van
volcke te perde ende te voete als haer f g goetduncken
sal dese voirs. articlen zyn getracteert ende geaccor-
deert geweest te wetene van wegen den keysere ende
myn g v byde gracie van hueren capiteyn generael
heere josse laurens dochtor heere van terdeghen president
vanden grooten raede ende laurens du blioul
heere vander sarct audiencier vanden keyser onder
de goede beliefte van zynen k m off van myn voirs.
g v in zynen k m name ende van wegen
der stadt van tsertoghenbossche by meester
dierick die borchgrave jan de bever jan van
vloderacken heere van gissen hennerick kruyft
heyligeestmeester willem van achel goyaer van
middegael dierick van wyck jan wouters jan
van stryp wouter van liet zebert ygroms ende
aert monicx daer toe gedeputeert byde geheele
stad vande bosch inden dorpe vander vucht opten
lesten dach julij anno xvc ende xxv orconden hueren
handteycken hier onder gesedt onder geteekent
florys j laurens l dublioul dierick die borchgreeff
jan die bever j de vloderacken henderick kruyft$
willem van achelen goyaert van middelgael jan
wouters dierick van wyck jan strijp zebert
ygroms wouter van liet aert monnick ende daertoe
was gescreven ter ordonnantie ende sloote der
drie leden der stadt van tshertoghenbossche zoo
hebben dese gedeputeerde dese articlen geteekent
$ct$ ii$ augusti in tegenwoirdicheyt van my jan
lombaert secretaris der voirs. stadt ende geteekent lonbaert
ons oitmoedelyc bidden als boven de selve supplianten
dat wy ter eeren vander passie ons liefs heeren jhesu
christi in faveur van huere voirnoemde diensten aensyende
huere berouwenisse van hueren misdaden ende faulten
ende huere goetwillicheyt tot onsen dienste voere den
toecommenden tyt wy dien misdaden crimen delicten
ende faulten by hemluyden tegens ons onse
hoocheyt heerlicheyt ende auctoriteyt geperpetreert
zynchtent den xiiten junij herwaerts souden willen
remitteren ende aboleren mit allen peynen ende
amenden ende hemluyden ende yegelycke van
hen in onse gracie otfangen soe eest dat wy
dese $$ zaken voirscreven gemerct ende besundere
die berouwenisse vanden voirs. supplianten van hueren
misdaden den trouwen diensten zy ons ende onsen
voirzaten gedaen hebben ende huere goetwillicheyt voere
den toecomenden tyt wy den selven supplianten ende
yegelyck van hen genegen wesende tot huere
supplicatie ende willende hemluyden in desen gracie
prefereren tot strancheyt van justicien byde
deliberatie van onse voirs. vrouwe ende moye regente
ten advyse vanden heeren van onsen bloede vanden
ridders van onse ordene ende van onsen rade
neffens haer wesende vuut onser wetentheyt volcommen
machtende auctoriteyt quytgescholden vegeven
ende geaboleert hebben quytschelden ende vergeven
ende aboleren by desen allen den crimen delicten
misdaden faulten ende abusen hier boven verclaert
ende andere welcken zy in generael ende yegelyck
oft ymandt van hen in particulier tegen ons onse
hoocheyt heerlycheyt ende auctoriteyt in des voirs.
is ende des daeraen cleeft oft daeraff depedeert zichtent
den voirs. xiiten junij tot nu toe gedaen ende geperpetreert
moghen hebben ende daer toe alle peyne ende amende
lyflycke criminelle oft civile inden welcken zy ende
yegelycke oft ymant van hen ter causen voirs. van hueren
$$ delicten ende misdaden ende hueren circonstancien ende
dependentien teghens ons ende justicie misdaen
ende mesbruyct mogen hebben in wat manieren dat
het zy ende den selven supplianten ende yegelyck
van hen desen aengaende gerestitueert hebben ende
restitueren tot huere goede name ende fame tot allen
onsen landen ende heerlicheyden ende tot hueren
goeden soe verre dien ter causen van hueren voervhaelde
misdaden in onser hand gestelt geweest zyn onse
voirs. hand gelyct hebben al in alsulcken state als
zy waeren voere die toecompste vanden misdaden
ende faulten voirs. abolerende hier mede ende
stellende te nyeuwte alle dagingen ad$$rnemente
ende anderen proceduren deff$$ten sentencien ende
condemnatien ter causen als boven teghens den voirs.
supplianten oft ennighen van hen oft van hueren
goeden begonnen geprovideert gedaen oft geschiet
zoo verre ennige zy imponerende hier op onsen procureur
generael van brabant ende allen anderen onsen officieren
een eeuwich zwygen behoudelyck dat de voirs. supplianten
tot reparacie ende amende van hueren voirs. misdaden
dien p$$tacien by hen gedaen ende by onsen
gedeputeerde van onsen wegen onder onse beliefte
geaccepteert hier boven geinfereert in allen hueren
articlen ende yegelyck van dien voldoen sullen en $ dat
ons daer af hueren verbandt biefven onder onser vs.
stadt segele inden welcken dese iegewoirdich
marge: contrbrieve
gemisereer sal wesen in goede vorme leveren sullen ontbieden
daer omme ende bevelen onsen lieven ende getrouwen
den hoofft vanden secreten raede ende luyden vanden
secreten raede den president ende luyden van onsen grooten
rade den cancellier ende luyden van onsen rade in brabant
president ende luyden van onsen camere vanden rade
in vlaenderen baillu ende luyden van onsen rade te
bergen in henegouwe stadhouder den voirnoemde van
tshertogen bossche supplianten ende yegelycken van
hen van onse voirs. quitscheldinghe vergevenisse ende
abolicie ende vanden inhoudt van desen inder
manieren als boven doen laten ende gedooghen
rustelyc ende volcommelyc genyeten endde gebruycken
sonder hemluyden te doen laten oft gedooghen te
laten oft gedod gedooghen gedaen te wesen nu
oft naemaels ennich hinder stoot letsel oft moyenisse
aen live noch aen goede ter contrarien in enniger
manieren maer in die zy oft yemandt van hen
oft hueren goeden hier omme gevangen gearresteert
oft becommert waeren zy die stellen ende setten oft doen
stellen ende setten terstont ende sonder vertreck tot
geheele ende volcommen deliverantie want ons alsoo gelieft
ende ten eynde dat dit goet vast ende gestadich
blive tot eeuwighen daghen soe hebben wy onsen
segel hier aen doen hangen behoudelycl in anderen
saken ons rechts ende eenenyegelycke tsyne in
allen ghegeven in onse stadt van huesden inde
maent van julio int jaer ons heeren duysent
vyfhondert ende viventwintich ende van onsen
rycken te wetene vanden roomschen ende hongeren
tsevenste ende van spaengnien ende anderen thiensten
aldus stont gescreven boven opte plycke byden keysere
den ersbysscop van palerme hooft vanden secreten raede
den grave van bueren capetyn generael de grave van
horne ende van hochstraten ridders vanden ordene
den heere van aigny president vanden $$$ rade den
heere van neufville ridder tresorier generael ende anderen
jegewoirdich geteekent du blioul ende noch collatie is gedaen ende noch
visa ende geteekent du blioul